turjo4nis/wikipedia-bn-dump-20250701 huggingface dataset:
শাকবাড়িয়া নদী

শাকবাড়িয়া নদী  বাংলাদেশের দক্ষিণ-পশ্চিমাঞ্চলের খুলনা জেলার একটি নদী।  নদীটির দৈর্ঘ্য ৩২ কিলোমিটার, গড় প্রস্থ ২৪০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক শাকবাড়িয়া নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৮৫।

মোহনা
এই নদীর মোহনায় গড়ে উঠেছে অনেকগুলো বড় বড় বাজার ৷ এর মধ্যে কাটকাটা, জোড়শিং, আংটিহারা, ৪ নং কয়রা, পাথরখালী অন্যতম ৷

প্রবাহ
শাকবাড়িয়া নদীটি খুলনা জেলার কয়রা উপজেলার নালিয়ান রেঞ্জ ইউনিয়ন এলাকায় প্রবহমান কয়রা নদী হতে উৎপত্তি লাভ করেছে। অতঃপর এই নদীর জলধারা একই জেলার একই উপজেলার একই ইউনিয়ন এলাকায় প্রবহমান অর্পণগাছিয়া নদীতে নিপতিত হয়েছে। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত। এই নদী বাংলাদেশ অভ্যন্তরীণ নৌপরিবহন কর্তৃপক্ষ কর্তৃক দ্বিতীয় শ্রেণির নৌপথ হিসেবে স্বীকৃত।

আরও দেখুন 
 বাংলাদেশের নদীর তালিকা

তথ্যসূত্র

 

খুলনা জেলার নদী
কয়রা উপজেলা
শাতলা-হারতা-নাথারকান্দা নদী

সাতলা-হারতা-নাথারকান্দী নদী  বাংলাদেশের দক্ষিণ-পশ্চিমাঞ্চলের বরিশাল ও পিরোজপুর জেলার একটি নদী।  নদীটির দৈর্ঘ্য ২২ কিলোমিটার, গড় প্রস্থ ১৪১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক শাতলা-হারতা-নাথারকান্দা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৮৫।

প্রবাহ
সাতলা-হারতা-নাথারকান্দী নদীটি বরিশাল জেলার উজিরপুর উপজেলার সাতলা ইউনিয়ন এলাকায় প্রবহমান বিশারকন্দী-বাগধা নদী হতে উৎপত্তি লাভ করেছে। অতঃপর এই নদীর জলধারা উজিরপুর উপজেলায় সাতলা-হারতা নামে এবং বানারীপাড়া উপজেলায় নাথারকান্দা নামে প্রবাহিত হয়েছে। এই নদীর নাথারকান্দা অংশটি পিরোজপুর জেলার নেছারাবাদ উপজেলার সুটিয়াকাঠি ইউনিয়ন অবধি এবং হারতা অংশটি বরিশাল বানারীপাড়া উপজেলার সৈয়দকাঠি ইউনিয়ন অবধি প্রবাহিত হয়ে সন্ধ্যা নদীতে নিপতিত হয়েছে। নদীতে সারাবছর পানিপ্রবাহ পরিদৃষ্ট হয়। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত।

আরও দেখুন 
 বাংলাদেশের নদীর তালিকা

তথ্যসূত্র

 

পিরোজপুর জেলার নদী
বরিশাল জেলার নদী
উজিরপুর উপজেলা
বানারীপাড়া উপজেলা
নেছারাবাদ উপজেলা
শৈলদাহ নদী

শৈলদাহ নদী বাংলাদেশের দক্ষিণ-পশ্চিমাঞ্চলের বাগেরহাট, গোপালগঞ্জ ও পিরোজপুর জেলার একটি নদী।  নদীটির দৈর্ঘ্য ৮ কিলোমিটার, গড় প্রস্থ ৩৪০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক শালদহ নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৮৭।

প্রবাহ
শৈলদাহ নদীটি বাগেরহাট জেলার চিতলমারী উপজেলার কলাতলা ইউনিয়ন এলাকায় প্রবহমান মধুমতি নদী হতে উৎপত্তি লাভ করেছে। অতঃপর এই নদীর জলধারা মালিখালী ইউনিয়ন পেরিয়ে পিরোজপুর জেলার নাজিরপুর উপজেলার শঙ্করীকাটি ইউনিয়ন এলাকায় প্রবহমান কালীগঙ্গা নদীতে নিপতিত হয়েছে। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত।

আরও দেখুন 
 বাংলাদেশের নদীর তালিকা

তথ্যসূত্র

 

বাগেরহাট জেলার নদী
গোপালগঞ্জ জেলার নদী
পিরোজপুর জেলার নদী
চিতলমারী উপজেলা
নাজিরপুর উপজেলা
টুঙ্গিপাড়া উপজেলা
মৌলভীবাজার পৌরসভা

মৌলভীবাজার পৌরসভা বাংলাদেশের মৌলভীবাজার জেলার একটি নগরভিত্তিক স্থানীয় সরকার সংস্থা। ১৮৮৭ সালে এই পৌরসভাটি প্রতিষ্ঠিত হয়। এটি একটি "ক" শ্রেণির পৌরসভা। মৌলভীবাজার পৌর এলাকার আয়তন ১০.৩৬ বর্গ কিলোমিটার ও জনসংখ্যা ৫৬,২৩৫ জন।

ইতিহাস 
১৮১০ সালে তৎকালীন ব্রিটিশ আমলে গোবিন্দশ্রীর মৌলভী কুদরতউল্লাহ এর সৃষ্ট বাজারকে কেন্দ্র করে মৌলভীবাজার শহরের গোড়াপত্তন হয়। ১৮৮৭ সালে এ শহরে মৌলভীবাজার পৌরসভা প্রতিষ্ঠিত হয়। 
১৯৩২ সালে প্রথম চেয়ারম্যান নির্বাচন হয় ও এতে খান বাহাদুর দেওয়ান আলাউদ্দিন আহমদ চৌধুরী চেয়ারম্যান নির্বাচিত হন। বর্তমানে মৌলভীবাজার শহর মনু নদীর তীর ঘেষে ৯২ টি চা বাগান দ্বারা বেষ্টিত।

প্রশাসনিক অবকাঠামো 
মৌলভীবাজার পৌরসভার আয়তন ১০.৩৬ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত।  এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।

ভৌগোলিক উপাত্ত ও জনসংখ্যা 
২০১১ সালের আদমশুমারি অনুসারে, মৌলভীবাজার পৌরসভা এলাকার জনসংখ্যা ৫৬,২৩৫ জন।

আরও দেখুন 
 মৌলভীবাজার জেলা
 সিলেট বিভাগ
 বাংলাদেশের পৌরসভাসমূহের তালিকা

তথ্যসূত্র

বহিঃসংযোগ 

মৌলভীবাজার জেলার পৌরসভা
সুগন্ধা নদী

সুগন্ধা নদী  বাংলাদেশের দক্ষিণ-পশ্চিমাঞ্চলের বরিশাল ও  ঝালকাঠি জেলার একটি নদী।  নদীটির দৈর্ঘ্য ২১ কিলোমিটার, গড় প্রস্থ ৪০০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সুগন্ধা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৯০।

প্রবাহ
সুগন্ধা নদীটি ঝালকাঠি জেলার নলছিটি উপজেলার দপদপিয়া ইউনিয়ন এলাকায় প্রবহমান কীর্তনখোলা নদী হতে উৎপত্তি লাভ করেছে। অতঃপর এই নদীর জলধারা মগড়া, নলছিটি পৌরসভা, কুলকাটি ও পোনাবালিয়া ইউনিয়ন অতিক্রম করে ঝালকাঠি জেলার ঝালকাঠি সদর উপজেলার গাবখান ধানসিঁড়ি ইউনিয়ন পর্যন্ত প্রবাহিত হয়ে বিশখালী নদীতে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত। এই নদী বাংলাদেশ অভ্যন্তরীণ নৌপরিবহন কর্তৃপক্ষ কর্তৃক প্রথম শ্রেণির নৌপথ হিসেবে স্বীকৃত।

আরও দেখুন 
 বাংলাদেশের নদীর তালিকা

তথ্যসূত্র

বরিশাল জেলার নদী
ঝালকাঠি জেলার নদী
নলছিটি উপজেলা
বরিশাল সদর উপজেলা
ঝালকাঠি সদর উপজেলা
বাংলাদেশের নদী
সন্ধ্যা নদী

সন্ধ্যা নদী  বাংলাদেশের দক্ষিণ-পশ্চিমাঞ্চলের বরিশাল ও  পিরোজপুর জেলার একটি নদী। নদীটির দৈর্ঘ্য ৬১ কিলোমিটার, গড় প্রস্থ ৫৯০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সন্ধ্যা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৯১।

প্রবাহ
সন্ধ্যা নদীটি বরিশাল জেলার বাবুগঞ্জ উপজেলার রহমতপুর ইউনিয়ন এলাকায় প্রবহমান আড়িয়াল খাঁ নদ হতে উৎপত্তি লাভ করেছে। অতঃপর এই নদীর জলধারা পিরোজপুর সদর উপজেলার শরীকতলার ধুমরীতলা পর্যন্ত প্রবাহিত হয়ে কচা নদীতে নিপতিত হয়েছে। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত। এই নদী বাংলাদেশ অভ্যন্তরীণ নৌপরিবহন কর্তৃপক্ষ কর্তৃক তৃতীয় শ্রেণির নৌপথ হিসেবে স্বীকৃত।

আরও দেখুন 
 বাংলাদেশের নদীর তালিকা

তথ্যসূত্র
সন্ধ্যা ও কচা নদী

বরিশাল জেলার নদী
পিরোজপুর জেলার নদী
বাবুগঞ্জ উপজেলা
পিরোজপুর সদর উপজেলা
উজিরপুর উপজেলা
বানারীপাড়া উপজেলা
নেছারাবাদ উপজেলা
কাউখালী উপজেলা, পিরোজপুর
নারদ নদ

নারদ নদ বা নারোদ নদী বা  নারদ নদী বাংলাদেশের উত্তর-পশ্চিমাঞ্চলের নাটোর জেলার একটি নদী। নদীটির দৈর্ঘ্য ১৬ কিলোমিটার, গড় প্রস্থ ২৪ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক নারোদ নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৬৭।

প্রবাহ
নারোদ নদীটি নাটোর জেলার নাটোর সদর উপজেলার কাফুরিয়া ইউনিয়ন এলাকায় প্রবহমান মুসাখান নদী হতে উৎপত্তি লাভ করেছে। অতঃপর এই নদীর জলধারা একই জেলার গুরুদাসপুর উপজেলার নাজিরপুর ইউনিয়ন পর্যন্ত প্রবাহিত হয়ে বড়াল আপার নদীতে নিপতিত হয়েছে। মৌসুমি প্রকৃতির এই নদীতে সারাবছর পানিপ্রবাহ থাকে না। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। কিন্তু শুকনো মৌসুমে, বিশেষত মার্চ-এপ্রিলের দিকে নদীটি পুরোপুরি শুকিয়ে যায়।

ভরাট
পলির প্রভাবে এই নদীর তলদেশ দিনদিন ভরাট হয়ে যাচ্ছে। নাটোর জেলায় এ নদীকে কেন্দ্র করে অনেক বাজার হাট প্রতিষ্টান গড়ে উঠেছে। নাটোর শহরে অনেক বাড়ি এবং প্রতিষ্টান নদীর জায়গা দখল করে গড়ে উঠেছে ফলে নদী ভরাট হচ্ছে। এছাড়া নাটোর চিনিকলসহ বিভিন্ন কারখানার নিঃসৃত বর্জ্যে নদীটি মারাত্মকভাবে দূষিত হয়ে পড়েছে।

ইতিহাস
নারদ নদের আদি উৎপত্তি রাজশাহী শহরের পূর্বে গঙ্গা নদীর বামতীর থেকে।এই নদের উৎসমুখ এখন মৃত।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

নাটোর জেলার নদী
নাটোর সদর উপজেলা
সিংড়া উপজেলা
গুরুদাসপুর উপজেলা
২০১১ শীতকালীন দক্ষিণ এশীয় গেমস

২০১১ শীতকালিন দক্ষিণ এশীয় গেম্‌স (অফিসিয়াল নাম ১ম শীতকালিন দক্ষিণ এশীয় গেম্‌স) হল দক্ষিণ এশিয়ার বহু-ক্রীড়া প্রতিযোগিতা দক্ষিণ এশীয় গেম্‌সের ১ম শীতকালিন আসর যা জানুয়ারি  ২০১১ এ ভারতের হিমালয়া প্রদেশে উত্তরাখণ্ডের দেরাদুন ও অলিতে অনুষ্ঠিত হয়। আসরটি ভারতীয় অলিম্পিক এসোসিয়েশন ও ভারতীয় শীতকালিন ক্রীড়া ফেডারেশন যৌথভাবে পরিচালনা করে। এর উদ্ভোধনী আসর ১০ জানুয়ারি ২০১১ তারিখে দেরাদুনের এবং সমাপনী অনুষ্ঠান ১৬ জানুয়ারি ২০১১ তারিখে অলিতে অনুষ্ঠিত হয়।

আইস স্কেটিং ও আইস হকি ১০-১২ জানুয়ারি ২০১১ দেরাদুনে এবং আইস স্কিয়িং ও স্নোবোডিং ১৪-১৬ জানুয়ারি ২০১১ অলিতে অনুষ্ঠিত হয়।

অবকাঠামো

মাসকাট

পদক তালিকা 

নির্দেশিকা

খেলাসমূহ

অংশগ্রহণকারী দেশসমূহ
সার্কভুক্ত ৭টি দেশ অংশগ্রহণ করে। একমাত্র আফগানিস্তান অংশগ্রহণ করেনি।

খেলাসমূহ 
২০১১ শীতকালীন দক্ষিণ এশীয় গেম্‌সে ৪টি ক্রীড়া ১৯টি ইভেন্টে অনুষ্ঠিত হয়।  আলপাইন স্কিইং স্লালম, দৈত্য স্লালম এবং সুপার জি সমন্বয়ে পুরুষ ও মহিলা উভয় মিলে ৬টি ইভেন্টে অনুষ্ঠিত হয়। ক্রস-কান্ট্রি স্কিইং ৩টি পুরুষ যথা: ১০ কি:মি:, ১৫ কি:মি: ও ৪×১০কি:মি: এবং মহিলাদের ৩টি যথা ৩ কি:মি:, ৫কি:মি: ও ১০ কি:মি: ইভেন্টে আয়োজিত হয়েছিল। স্নোবোডিং একক ও দৈত্য ২টি করে পুরুষ ও মহিলা মিলে ৪টি ইভেন্ট অনুষ্ঠিত হয়। শর্ট ট্রাক স্কেটিং এ পুরুষ ও মহিলা উভয়ে ১টি করে ইভেন্ট অনুষ্ঠিত হয়।

স্কিইং এবং স্নোবোডিং অলিতে অলি জিএমভিএনএল রিসর্টে এবং স্কেটিং ও আইস হকি দেরাদুনের দেরাদুন আএসসি এরিনাতে অনুষ্ঠিত হয়েছিল।

নিচে আয়োজিত খেলাসমূহের নাম ও ইভেন্ট দেওয়া হল

 
 
 
 

নমুনা প্রদর্শিত খেলা
 
 
* খেলার জন্য পদক প্রতিযোগিতায় নির্ধারিত ছিল কিন্তু ভারত ছাড়া অন্য কোন দেশ অংশগ্রহণ না করায় এটি নমুনা প্রদর্শিত খেলা হয়ে ওঠে।

আরও দেখুন 
 ২০১০ দক্ষিণ এশীয় গেম্‌স

তথ্যসূত্র

বহিঃসংযোগ 
 Winter Games Federation of India

দক্ষিণ এশীয় গেমস
২০১১-এ বহু-ক্রীড়া প্রতিযোগিতা
স্বাগতিক ভারতে আন্তর্জাতিক ক্রীড়া প্রতিযোগিতা
২০১১-এ এশীয় ক্রীড়া
শীতকালীন বহু-ক্রীড়া প্রতিযোগিতা
ভারতে বহু-ক্রীড়া প্রতিযোগিতা
মার্ক রেগেভ

মার্ক রেগেভ ( হিব্রু: מארק רגב‎, ) (জন্ম-১৯৬০) একজন ইসরায়েলি কূটনীতিক ও সরকারি কর্মকর্তা, এবং সেপ্টেম্বর ২০১৫ পর্যন্ত যুক্তরাজ্যে ইসরায়েলের রাষ্ট্রদূত  ছিলেন। ইতিপূর্বে, তিনি ছিলেন ইসরায়েলি প্রধানমন্ত্রীর  প্রধান মুখপাত্র, এ পদে তিনি ২০০৭ হতে ২০১৫ পর্যন্ত দায়িত্ব পালন করেন। অস্ট্রেলিয়ায় জন্মগ্রহণকারী মার্ক রেগেভ ১৯৮২ সালে ইসরায়েলে চলে যান।

প্রারম্ভিক জীবন 
মার্ক রেগেভ এর পূর্বে নাম ছিল মার্ক ফ্রেইবার্গ। তার জন্ম হয়েছিল অস্ট্রেলিয়ার মেলবোর্নে, ১৯৬০ সালে এবং মার্টিন ও ফ্রেডা ফ্রেইবার্গ হলেন তার বাবা ও মা। তিনি মাউন্ট স্কোপাস মেমোরিয়াল কলেজে পড়েন। এরপর মেলবোর্ন ইউনিভার্সিটি হতে রাষ্ট্রবিজ্ঞান ও ইতিহাস বিষয়ে স্নাতক ডিগ্রী লাভ করেন। তিনি রাষ্ট্রবিজ্ঞান বিষয়ে হিব্রু ইউনিভার্সিটি অফ জেরুজালেম হতে, এবং ব্যবস্থাপনায়  বোস্টন ইউনিভার্সিটি হতে মাস্টার্স ডিগ্রী নেন।

রেগেভ তার যৌবনে, ইহুদ হাবোনিয়াম (Ichud Habonim) নামে একটি ইহুদি সমাজবাদী যুব দলের এবং  মেলবোর্ন ইউনিভার্সিটির ইহুদি ছাত্র সংগঠন এর সদস্য ছিলেন। তিনি  ১৯৮২ সালে ইসরায়েলে চলে যান এবং কিব্বুত্জ তেল কাৎজির নামক যায়গায় কর্মরত ছিলেন। তিনি  ইসরায়েলে তার নাম ফ্রেইবার্গ হতে হিব্রুতে রুপান্তরিত করে রেগেভ রাখেন।

কর্মজীবন 
রেগেভ আন্তর্জাতিক সম্পর্ক ও কৌশলের উপর একজন প্রভাষক হিসেবে ইসরাইল প্রতিরক্ষা বাহিনী স্টাফ কলেজে তার কর্মজীবন শুরু করেন। ১৯৯০ সালে তিনি পররাষ্ট্র মন্ত্রণালয়ে যোগ দিয়ে, হংকং কূটনীতিক মিশনের উপপ্রধান, এবং বেইজিং ও ওয়াশিংটন ডিসি তে ইসরাইলী দূতাবাসের মুখপাত্র হিসেবে নিযুক্ত ছিলেন। ২০০৪ হতে ২০০৭ পর্যন্ত রেগেভ জেরুজালেমে পররাষ্ট্র মন্ত্রণালয়ের মুখপাত্র হিসেবে করেন।

দায়িত্বপালণ কালে ইংরেজি ভাষার প্রচার মাধ্যম হতে রেগেভ প্রশংসা ও সমালোচনা উভয়ই পেয়েছেন। তিনি ইসরাইল এর পক্ষে ২০০৬ সালের লেবাননের সাথে ২য় যুদ্ধ, ২০০৮-০৯ সালের গাজা আক্রমণ, ২০১২ সালে অপারেশন পিলার অফ ডিফেন্স, এবং  ২০১৪ পুনরায় গাজায় সংঘর্ষ ও অপারেশন ব্রাদার্স কিপার নামের সমুদয় অভিযানে মুখপাত্র ছিলেন।

২০১৪ সালের আগস্ট মাসে, রেগেভ যুক্তরাজ্যে ইসরায়েলের রাষ্ট্রদূত হিসেবে ঘোষিত হন।

ব্যক্তিগত জীবন 
তিনি বিবাহিত এবং তার তিনটি সন্তান রয়েছে।

বহিঃসংযোগ 
 
 
 Regev answers questions about Israeli policy
 Transcript of a radio interview with Regev
 Another transcript of a radio interview with Regev
 Mark Regev: The one-man Israeli defence force who is set to become ambassador to Britain

১৯৬০-এ জন্ম
ইসরায়েলি কূটনীতিবিদ
জীবিত ব্যক্তি
বস্টন বিশ্ববিদ্যালয়ের প্রাক্তন শিক্ষার্থী
মেলবোর্নের ব্যক্তিত্ব
মেলবোর্ন বিশ্ববিদ্যালয়ের প্রাক্তন শিক্ষার্থী
অস্ট্রেলীয় ইহুদি
ইসরায়েলি ইহুদি
মেলবোর্নের ব্যক্তি
রাজশাহী সরকারি সার্ভে ইনস্টিটিউট

রাজশাহী সরকারি সার্ভে ইনস্টিটিউট যা পূর্বে রাজশাহী কারিগরি ও জরীপ মহাবিদ্যালয় পরিচিত ছিলো বাংলাদেশের রাজশাহী শহরের প্রাণকেন্দ্র সাহেব বাজার সংলগ্ন সোনাদীঘির পশ্চিমে ১৮৯৮ সালে প্রতিষ্ঠিত হয়। শিক্ষা মন্ত্রনালয়ের কারিগরি ও মাদ্রাসা শিক্ষা বিভাগের অধীন একটি শিক্ষাপ্রতিষ্ঠান।

ইতিহাস
রাজশাহী ইঞ্জিনিয়ারিং এন্ড সার্ভে ইনস্টিটিউট ১৮৯৮ সালে থেকে রাজশাহী নগরীর প্রাণকেন্দ্র সোনাদীঘি-রাজারহাতা এলাকায় নিজস্ব ভবনেই চালনো হতো এর কার্যক্রম। ১৯০২ সালে এক বছর মেয়াদী আমিনশীপ ও দুই বছর মেয়াদী সাব-ওয়ারসিয়ার কোর্স চালু হয়ে ১৯৮৫ সাল পযর্ন্ত চালু ছিল । ১৯৮৫ সালে ডিপ্লোমা-ইন-সিভিল-ইঞ্জিনিয়ারিং ও ডিপ্লোমা-ইন-ইঞ্জিনিয়ারিং(সার্ভেয়িং) চালু হয় । ২০০০-২০০১ শিক্ষাবর্ষ হতে শুধু চার বছর মেয়াদী ডিপ্লোমা-ইন-ইঞ্জিনিয়ারিং(সার্ভেয়িং) কোর্স বাংলাদেশ কারিগরি শিক্ষা বোর্ডের অধীনে পরিচালিত হয়েছে ।তবে সম্প্রতি ২০২৪-২০২৫ শিক্ষাবর্ষ হতে নতুন একটি ৪ বছর মেয়াদী ডিপ্লোমা-ইন-ইঞ্জিনিয়ারিং(ল্যান্ড রিসোর্স এন্ড এনভায়রমেন্ট) কোর্স যুক্ত করা হয়েছে।
২০১৮ সালের এপ্রিল মাসে নগরীর কচুয়াতৈল এলাকায় এই ক্যাম্পাস প্রায় তিন একর জমির ওপর নির্মাণ করা হয়।

অবকাঠামো 
চারতলা অ্যাকাডেমিক কাম প্রশাসনিক ভবন, ১০০ শয্যার চারতলা একটি ছাত্রাবাস, ১৫ শয্যার একতলা একটি ছাত্রীনিবাস। এছাড়া তৈরি হয়েছে অভ্যন্তরীণ রাস্তা, প্রধান ফটক এবং সীমানা প্রাচীর। এই ক্যাম্পাস তৈরিতে ব্যয় হয়েছে ২৪ কোটি টাকা। সম্প্রতি সরকারীকরণ এর পরপরই নতুন আরো ২টি চারতলা বিশিষ্ট একাডেমিক ভবন, একটি মসজিদ, এবং একটি ছাত্রাবাস নির্মাণ করা হচ্ছে।

আরো দেখুন
 রাজশাহী কলেজ
 রাজশাহী নিউ গভঃ ডিগ্রী কলেজ
 রাজশাহী ক্যাডেট কলেজ
 রাজশাহী কলেজিয়েট স্কুল
 রাজশাহী লোকনাথ উচ্চ বিদ্যালয়

তথ্যসূত্র 

রাজশাহী জেলার মহাবিদ্যালয়
১৮৯৮-এ প্রতিষ্ঠিত শিক্ষাপ্রতিষ্ঠান
১৮৯৮-এ প্রতিষ্ঠিত
বাংলাদেশের কারিগরি শিক্ষাপ্রতিষ্ঠান
রাজশাহী বিভাগের পলিটেকনিক ইনস্টিটিউট
বাংলাদেশের সরকারি পলিটেকনিক ইনস্টিটিউট
সয়া-হাড়িভাঙ্গা নদী

সয়া-হাড়িভাঙ্গা নদী বা হাড়িয়াভাঙ্গা নদী  বাংলাদেশের দক্ষিণ-পশ্চিমাঞ্চলের সাতক্ষীরা জেলার একটি নদী। নদীটির দৈর্ঘ্য ৩৮ কিলোমিটার, গড় প্রস্থ ২৯৯৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সয়া-হাড়িভাঙ্গা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৯২।

প্রবাহ
সয়া-হাড়িভাঙ্গা নদীটি সাতক্ষীরা জেলার শ্যামনগর উপজেলার সুন্দরবনের সাতক্ষীরা রেঞ্জের মধ্য দিয়ে প্রবহমান রায়মঙ্গল নদী হতে উৎপত্তি লাভ করেছে। অতঃপর এই নদীর জলধারা সুন্দরবনের মধ্য দিয়ে প্রবাহিত হয়ে বঙ্গোপসাগরে নিপতিত হয়েছে। নদীতে সারাবছর পানিপ্রবাহ পরিদৃষ্ট হয়। সমুদ্র উপকূলীয় অঞ্চল দিয়ে প্রবাহিত হওয়ায় নদীটি জোয়ার ভাটার প্রভাবে প্রভাবিত।

আরও দেখুন 
 বাংলাদেশের নদীর তালিকা

তথ্যসূত্র

সাতক্ষীরা জেলার নদী
শ্যামনগর উপজেলা
জলিনজার-এলিসন সংলক্ষণ

জলিনজার-এলিসন সংলক্ষণ () হলো এমন একটি রোগ যেখানে অগ্ন্যাশয়ে পাকার্বুদ (গ্যাস্ট্রিনোমা নামক অর্বুদ (টিউমার) গঠিত হবার ফলে প্রচুর পরিমাণে গ্যাস্ট্রিন হরমোন ক্ষরণ হয় যা পাকস্থলীর প্রাচীরের কোষকে উদ্দীপিত করে এবং এর ফলে পাকস্থলীতে মাত্রাতিরিক্ত অম্ল (অ্যাসিড) নিঃসৃত হয়ে পাকস্থলীতে ক্ষতের সৃষ্টি হয়। এই রোগটি বিক্ষিপ্তভাবে যে কোনও ব্যক্তির হতে পারে অথবা অযৌন-ক্রোমোজোমমূলক প্রকট পারিবারিক সংলক্ষণ (অটোসোমাল ডমিন্যান্ট ফ্যামিলিয়াল সিনড্রোম) হিসাবে হতে পারে, যেটি ১নং প্রকারের বহুগুণাত্মক অন্তঃক্ষরা নবকলায়ন (মাল্টিপল এন্ডোক্রাইন নিওপ্লাসিয়া টাইপ-১) নামে পরিচিত। প্রাথমিকভাবে অর্বুদটি অগ্ন্যাশয়, গ্রহণী (ডুওডেনাম) বা পেটের লসিকাগ্রন্থিতে থাকতে পারে, তবে অন্যান্য অবস্থান যেমন হৃৎপিণ্ড, ডিম্বাশয়, পিত্তাশয়, যকৃৎ, বৃক্ক প্রভৃতি অঙ্গেও এটি থাকার প্রমাণ পাওয়া গিয়েছে।

মার্কিন যুক্তরাষ্ট্রের ওহাইও রাজ্য বিশ্ববিদ্যালয়ের শল্যবিদ রিচার্ড মিল্টন জলিনজার ও ই এইচ এলিসন ১৯৫৫ সালের এপ্রিল মাসে সর্বপ্রথম এই রোগের বর্ণনা দেন এবং পরবর্তীতে অ্যানালস অব সার্জারি নামক গবেষণা সাময়িকীতে এই বিবরণ প্রকাশ করেন।

লক্ষণ ও উপসর্গ
জলিনজার-এলিসন সংলক্ষণ রোগীদের পেটে ব্যথা এবং ডায়রিয়া হতে পারে। যাদের পাকস্থলী এবং ছোট অন্ত্রের গুরুতর ক্ষত রয়েছে তাদের ক্ষেত্রেও রোগ নির্ণয়ের সন্দেহ করা হয়, বিশেষ করে যদি তারা চিকিৎসায় সাড়া দিতে ব্যর্থ হয়।
 দীর্ঘস্থায়ী ডায়রিয়া, স্টেটোরিয়াসহ (চর্বিযুক্ত মল)
 খাদ্যনালীতে ব্যথা, বিশেষ করে রাতে খাবারের মধ্যে এবং পরে
 বমি বমি ভাব
 ঘ্রাণ
 রক্ত বমি করা
 অপুষ্টি
 ক্ষুধামান্দ্য
 ম্যালাবসর্পশন

তথ্যসূত্র

অন্তঃক্ষরা অগ্ন্যাশয়ের ব্যাধি
অন্ননালি, পাকস্থলী ও গ্রহণীর রোগ
বিরল রোগ
পরিপাকনালি আক্রমণকারী সংলক্ষণ
প্রোটন পাম্প ইনহিবিটর

প্রোটন-পাম্প ইনহিবিটর () হচ্ছে এমন ধরনের ওষুধ যার প্রধান কাজ হলো পাকস্থলীর প্যারাইটাল কোষ থেকে এসিড নিঃসরণ কমানো। এসিড নিঃসরণ কমানোর জন্য যতো ওষুধ আছে তার মধ্যে এগুলো সবচেয়ে শক্তিশালী ও কার্যকরী।  এই গ্রুপের ওষুধসমূহ  H2-রিসেপ্টর অ্যান্টাগনিস্ট-এর মতো কাজ করলেও কাজের পদ্ধতি আলাদা এবং ওদের চেয়ে বেশি কার্যকরী।

PPI সারা বিশ্বে সবচেয়ে বেশি বিক্রীত ওষুধ। এই গ্রুপের প্রথম ওষুধ ওমিপ্রাজল বিশ্ব স্বাস্থ্য সংস্থা-র জরুরি ওষুধের তালিকায় স্থান পেয়েছে।
১৯৮০ সালে প্রোটন পাম্প ইনহিবিটর আবিষ্কার হয় এবং ১৯৮৮ সালে ওমিপ্রাজল প্রথম বাজারে আসে।

বর্তমানে ব্যবহৃত প্রোটন পাম্প ইনহিবিটরগুলো হলো:
 ওমিপ্রাজল 
 ইসোমিপ্রাজল 
 প্যানটোপ্রাজল 
 রেবিপ্রাজল
 ল্যানসোপ্রাজল
 ডেক্সল্যানসোপ্রাজল

তথ্যসূত্র

বহিঃসংযোগ 
 MedlinePlus Encyclopedia

পরিপাকতন্ত্র
প্রোটন পাম্প ইনহিবিটর
বিশ্ব স্বাস্থ্য সংস্থার অপরিহার্য ঔষধ
পাকান্ত্রবিজ্ঞান
সাপমারা-হাবড়া নদী

সাপমারা-হাবড়া নদী বা খুটিকখালী নদী  বাংলাদেশের দক্ষিণ-পশ্চিমাঞ্চলের সাতক্ষীরা জেলার একটি নদী।  নদীটির দৈর্খ্য ২৮ কিলোমিটার, গড় প্রস্থ ২৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সাপমারা-হাবড়া নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৯৩।

প্রবাহ
সাপমারা-হাবড়া নদীটি সাতক্ষীরা জেলার দেবহাটা উপজেলার দেবহাটা ইউনিয়ন এলাকায় প্রবহমান ইছামতি-কালিন্দী নদী হতে উৎপত্তি লাভ করেছে। অতঃপর এই নদীর জলধারা একই জেলার আশাশুনি উপজেলার আশাশুনি ইউনিয়ন পর্যন্ত প্রবাহিত হয়ে গলঘেসিয়া নদীতে নিপতিত হয়েছে। দেবহাটা হতে আশাশুনি উপজেলার সোবনালি ইউনিয়ন পর্যন্ত নদীটি সাপমারা নামে এবং অবশিষ্ট অংশটি হাবড়া (খুটিকখালী) নামে পরিচিত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত।

আরও দেখুন 
 বাংলাদেশের নদীর তালিকা

তথ্যসূত্র

 

সাতক্ষীরা জেলার নদী
দেবহাটা উপজেলা
আশাশুনি উপজেলা
কালীগঞ্জ উপজেলা, সাতক্ষীরা
সালতা নদী

সালতা নদী  বাংলাদেশের দক্ষিণ-পশ্চিমাঞ্চলের খুলনা জেলার একটি নদী।  নদীটির দৈর্ঘ্য ১৮ কিলোমিটার, গড় প্রস্থ ১০০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সালতা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৯৪।

প্রবাহ
সালতা নদীটি খুলনা জেলার ডুমুরিয়া উপজেলার ডুমুরিয়া ইউনিয়ন এলাকায় প্রবহমান ভদ্রা নদী হতে উৎপত্তি লাভ করেছে। অতঃপর এই নদীর একই জেলা ও একই উপজেলার সরাপপুর ইউনিয়ন পর্যন্ত প্রবাহিত হয়ে ভদ্রা নদীতে নিপতিত হয়েছে। ডুমুরিয়া উপজেলায় প্রবাহকালে এই নদীর সঙ্গে মিলিত হয়েছে শোলমারি নদী। এই অংশ থেকে নদীর প্রশস্ততা বৃদ্ধি পেয়েছে এবং এ অন্সেই সারাবছর পানিপ্রবাহ থাকে। নদীটি জোয়ার ভাটার প্রভাবে প্রভাবিত।

আরও দেখুন 
 বাংলাদেশের নদীর তালিকা

তথ্যসূত্র

 

খুলনা জেলার নদী
বটিয়াঘাটা উপজেলা
ডুমুরিয়া উপজেলা
অসমীয়া উইকিপিডিয়া

অসমীয়া উইকিপিডিয়া () হল উন্মুক্ত বিশ্বকোষ উইকিপিডিয়ার অসমীয়া ভাষার সংস্করণ। উইকিমিডিয়া ফাউন্ডেশন পরিচালিত এ ওয়েবসাইটটি ২০০২ সালের ২ জুন চালু করা হয়। জুলাই ২০১৫ সালে এর নিবন্ধ সংখ্যা ছিল ৩,৬০০   পর্যন্ত নিবন্ধ সংখ্যা  এবং  জন ব্যবহারকারী,  জন প্রশাসক ও টি নথি আছে এই উইকিপিডিয়ায়।

কর্মশালা 
উইকিপিডিয়ার উন্নয়নে এ উইকিপিডিয়ার প্রথম কর্মশালা গুয়াহাটি বিশ্ববিদ্যালয়ে ২০১২ সালের ২৯ জানুয়ারি অনুষ্ঠিত হয় এবং ২ ফেব্রুয়ারি তেজপুর বিশ্ববিদ্যালয়ে আরেকটি কর্মশালা অনুষ্ঠিত হয়। কর্মশালায় উইকিপিডিয়াতে কীভাবে সম্পাদনা, নিবন্ধ তৈরি করতে হয় — এ বিষয়গুলো তুলে ধরা হয়। এর পরে অসমের বিভিন্ন জায়গার আরও কিছু কর্মশালা আয়োজন করা হয়ে।

তথ্যসূত্র

বহিঃসংযোগ 

অসমীয়া উইকিপিডিয়া 
অসমীয়া উইকিপিডিয়ার মোবাইল সংস্করণ 
অসমীয় উইকিপিডিয়া পরিসংখ্যান 

ভাষা অনুযায়ী উইকিপিডিয়া
অসমীয়া ভাষার বিশ্বকোষ
২০০২-এ প্রতিষ্ঠিত ইন্টারনেট সম্পত্তি
অসমীয়া ভাষার ওয়েবসাইট
২০০২-এ ভারতে প্রতিষ্ঠিত
ভারতে উইকিপিডিয়া
অসমীয়া ভাষার গণমাধ্যম
সেফিক্সিম

সেফিক্সিম () হলো তৃতীয় প্রজন্মের একটি সেফালোসপরিন অ্যান্টিবায়োটিক। এটি একটি বিস্তৃত বর্ণালির অ্যান্টিবায়োটিক যা সাধারণত কান, মূত্রনালি, শ্বসনতন্ত্রের সংক্রমণের চিকিৎসায় ব্যবহৃত হয়। এটা বিশ্ব স্বাস্থ্য সংস্থা-এর জরুরি ওষুধের তালিকায় স্থান পেয়েছে। এটি মার্কিন যুক্তরাষ্ট্রে একটি জেনেরিক ওষুধ হিসেবে পাওয়া যায়।

চিকিৎসায় ব্যবহার

সেফিক্সিম যেসব সংক্রমণের চিকিৎসা করে:
 মূত্রনালীর: অসম্পূর্ণ মূত্রনালীর সংক্রমণ সংবেদনশীল বিচ্ছিন্নতা  Escherichia coli  এবং  Proteus mirabilis  দ্বারা সৃষ্ট।
 কান: ওটিটিস মিডিয়া  হেমোফিলাস ইনফ্লুয়েঞ্জা ,  মোরাক্সেলা ক্যাটরহালিস  এবং  স্ট্রেপ্টোকোকাস পিওজেনেস  দ্বারা সৃষ্ট।
 গলা: টনসিলাইটিস এবং ফ্যারিনজাইটিস  স্ট্রেপটোকক্কাস পিওজেনেস  দ্বারা সৃষ্ট।
 বুক এবং ফুসফুস: দীর্ঘস্থায়ী ব্রঙ্কাইটিস  স্ট্রেপ্টোকোকাস নিউমোনিয়া  এবং  হেমোফিলাস ইনফ্লুয়েঞ্জা  দ্বারা সৃষ্ট।
 জরায়ু এবং মূত্রনালী: গনোরিয়া (জরায়ু/মূত্রনালী)  নিসেরিয়া গনোরিয়া  (পেনিসিলিনেজ-এবং নন-পেনিসিলিনেজ-উত্পাদনকারী বিচ্ছিন্নতা) এর সংবেদনশীল বিচ্ছিন্নতার কারণে ঘটে।
ত্বক এবং নরম টিস্যু সংক্রমণ।

এটি টাইফয়েড জ্বরের চিকিৎসায়ও ব্যবহৃত হয়।

তথ্যসূত্র

সেফালোস্পোরিন অ্যান্টিবায়োটিক
বিশ্ব স্বাস্থ্য সংস্থার অপরিহার্য ঔষধ
ডমপেরিডন

ডমপেরিডন () হচ্ছে ডোপামিন D2 এবং D3 রিসেপ্টর অ্যান্টাগনিস্ট যা প্রান্তীয়  স্নায়ুতন্ত্রে কাজ করে। এটা মুখ, শিরাপথ ও পায়ুপথে ব্যবহার করা যায়। এটা বমিভাব বা বমির চিকিৎসায় ব্যবহার করা হয়। এটা পেরিস্টলসিস এর গতি বাড়ায়। এটা সম্মুখ পিটুইটারি গ্রন্থি থেকে প্রোলাক্টিন হরমোন নিঃসরণ বাড়ানোর মাধ্যমে মাতৃদুগ্ধ উৎপাদন বৃদ্ধি করে।
১৯৭৪ সালে জানসেন ফার্মাসিউটিক্যালস প্রথম এই ওষুধ সংশ্লেষ করে। 
১৯৭৯ সালে এটি বাজারে আসে।

তথ্যসূত্র

বহিঃসংযোগ
 GPDA letter to the FDA about domperidone for gastroparesis.
 U.S. National Library of Medicine: Drug Information Portal - Domperidone

ডোপামিন অ্যান্টাগনিস্ট
বেনজিইমিডাজল
পাইপেরিডিন
বেলজীয় উদ্ভাবন
কাঁসারু

যে সম্প্রদায় কাঁসার তৈরী তৈজসপত্র বা গৃহস্থালীর কাজে ব্যবহৃত দ্রব্যসামগ্রী তৈরী করে তারা কাঁসারু বলে পরিচিত। এই সম্প্রদায়ের লোকজনকে ঠাটারি নামেও ডাকা হয়। কাঁসারুদের তৈরী প্রধান দ্রব্যসামগ্রীগুলো হল, কাঁসা বা পিতলের হাড়ি, কলসি, বাটি, চামচ, ফুলদানি, আতরদানি, চিলমচি, আগরদানি, ঘটি ইত্যাদি।
প্রাচীনকালে কাঁসা পিতলের দ্রবসামগ্রীতে বিভিন্ন কারুকার্য ও নঁকশায় লোকজ কাহিনী অঙ্কনরীতি দেখা যেত। অতীতে বাংলাদেশের ধামরাই, জামালপুর, নবাবগঞ্জ, ময়মনসিংহ এই সমস্ত দ্রব্য তৈরিতে প্রসিদ্ধ ছিল। বিয়ে এবং অন্যান্য সামাজিক অনুষ্ঠানে কাঁসার তৈরী জিনিস উপহার দেবার প্রচলন ছিল। ইরান, পাকিস্তান সহ বহু দেশে কাঁসার তৈরী জিনিসের কদর আছে।

ইতিহাস 
বাংলার চন্দ্র বংশীয় রাজবংশের শাসনামল থেকে পদ্মা-কীর্তিনাশার তীর ঘেঁষে গড়ে উঠেছিল কাঁসা-পিতল শিল্প। বাংলাদেশের শরীয়তপুর জেলার পালং, বাঘিয়া, বিলাসখান, কাঁসাভোগ, মধ্যপাড়া, আংগারিয়া ও কোটাপাড়া এলাকায় কাঁসারু বা কংসবণিকদের বসবাস ছিল। আর এ সকল এলাকার ক্ষুদ্র ক্ষুদ্র কাঁসা-পিতল তৈরীর কারখানার অস্তিত্ব ছিল। ভারত, নেপাল, বার্মা (বর্তমানে মায়নমার) প্রভৃতি দেশ থেকে বিদেশী বনিকারও এসব দ্রব্য সামগ্রী কিনতে আসত। ধারণা করা হয় কাঁসারুরা হিন্দু ধর্মালম্বি স্বর্ণকার সম্প্রদায় থেকে এসেছে। কেউ কেউ তাদের কামারদের উপসম্প্রদায় হিসাবেও মনে করেন। কাঁসারুদের মধ্যে বাল্যবিবাহ প্রচলিত। জাতপাতের বিচারে কাঁসারুদের অবস্থান অনেক হিন্দু সম্প্রদায়ের চাইতে উঁচুতে। হস্তশিল্পে নিয়োজিত অন্যান্য হিন্দু সম্প্রদায়ের মতো তারা বিশ্ব কর্মার পূজা করে থাকেন।

বাংলাদেশের বিভিন্ন অঞ্চলে কাঁসার দ্রব্যাদির প্রচলন এখনও আছে। ধামরাইয়ের ভাকুর্তা গ্রামের ছোট ছোট কারখানায় কাঁসা ও পিতলের গহনা তৈরী হয়।  ক্রমবর্ধমান প্লাস্টিকজাত দ্রব্যের বহুল প্রচলন ও কম মূল্যের কারণে কাঁসার তৈরী দ্রব্যাদির ব্যবসা কঠিন হয়ে পরছে।

তথ্যসূত্র 

পেশাভিত্তিক গোষ্ঠী
মোহাম্মদ উসমান

মোহাম্মদ উসমান (; জন্ম: ২৯ আগস্ট, ১৯৯৩) সংযুক্ত আরব আমিরাতের বিশিষ্ট আন্তর্জাতিক ক্রিকেটার। সংযুক্ত আরব আমিরাত ক্রিকেট দলের অন্যতম সদস্য তিনি। দলে তিনি মূলতঃ বামহাতি ব্যাটসম্যান হিসেবে খেলে থাকেন। ঘরোয়া ক্রিকেটে এইচডব্লিউ বিশ্ববিদ্যালয় দুবাইয়ের প্রতিনিধিত্ব করেন তিনি।

খেলোয়াড়ী জীবন 
২১ জানুয়ারি, ২০১৬ তারিখে আইসিসি আন্তঃর্মহাদেশীয় কাপে নেদারল্যান্ডসের বিপক্ষে প্রথম-শ্রেণীর ক্রিকেটে অভিষেক ঘটে তার। একই দলের বিপক্ষে ২৭ জানুয়ারি, ২০১৬ তারিখে আইসিসি বিশ্ব ক্রিকেট লীগ চ্যাম্পিয়নশীপে লিস্ট এ ক্রিকেটে অভিষেক হয়। এরপর টুয়েন্টি২০ আন্তর্জাতিকেও ঐ দলটির বিপক্ষে ৩ ফেব্রুয়ারি, ২০১৬ তারিখে অভিষেক ঘটে।

আন্তর্জাতিক পুরস্কার

ম্যান অব দ্য ম্যাচ

তথ্যসূত্র

আরও দেখুন 
 ফাহাদ আল হাশমি
 ২০১৬ এশিয়া কাপ
 সংযুক্ত আরব আমিরাত ক্রিকেট দল

বহিঃসংযোগ 
 

আমিরাতি ক্রিকেটার
১৯৯৩-এ জন্ম
জীবিত ব্যক্তি
সংযুক্ত আরব আমিরাতের টুয়েন্টি২০ আন্তর্জাতিক ক্রিকেটার
লাহোর থেকে আগত ক্রিকেটার
১৯৮৫-এ জন্ম
সংযুক্ত আরব আমিরাতের একদিনের আন্তর্জাতিক ক্রিকেটার